CELEX: 32018D0463
Language: hu
Date: 2018-03-19 00:00:00
Title: A Tanács (EU) 2018/463 végrehajtási határozata (2018. március 19.) az Egységes Szanálási Testület egy tagjának kinevezéséről

21.3.2018   
            
            
               HU
            
            
               Az Európai Unió Hivatalos Lapja
            
            
               L 78/15
            
         A TANÁCS (EU) 2018/463 VÉGREHAJTÁSI HATÁROZATA
   (2018. március 19.)
   az Egységes Szanálási Testület egy tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (1) és különösen annak 56. cikke (6) bekezdésére,
   tekintettel az Európai Bizottság javaslatára,
   tekintettel az Európai Parlament jóváhagyására (2),
   mivel:
   
               (1)
            
            
               A Bizottság 2017. december 20-án, az Egységes Szanálási Testület (a továbbiakban: a Testület) plenáris ülésen való meghallgatását követően elfogadta a Testülettagságára pályázó, előválogatott jelöltek listáját, és azt az Európai Parlament elé terjesztette.
            
         
               (2)
            
            
               A Tanácsot ugyanezen a napon tájékoztatták az előválogatott jelöltek listájáról.
            
         
               (3)
            
            
               Az (EU) 806/2014 rendelet 56. cikke (6) bekezdésének megfelelően, az állandó testületi tagok megbízatása öt évre szól.
            
         
               (4)
            
            
               A Bizottság 2018. február 14-én javaslatot fogadott el Boštjan JAZBEC-nek a Testület tagjává történő kinevezéséről, és jóváhagyás céljából benyújtotta azt az Európai Parlamentnek,
            
         ELFOGADTA EZT A HATÁROZATOT:
   1. cikk
   A Tanács az e határozat hatálybelépésétől számított ötéves időszakra Boštjan JAZBEC-et az Egységes Szanálási Testület tagjává kinevezi.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2018. március 19-én.
      
         
            a Tanács részéről
         
         
            az elnök
         
         R. PORODZANOV
      
   
   
      (1)  HL L 225., 2014.7.30., 1. o.
   
   
      (2)  2018. március 1-jei jóváhagyás.